**Názov: [•]**

IČO: [•]

DIČ: [•]

IČ DPH: [•]

so sídlom: [•]

zapísaná v: [•]

vložka číslo: [•]

ktorej menom koná: [•]

adresa elektronickej pošty: [•]

IBAN: [•]

**(ďalej len „Spoločnosť“)**

a

**Názov: ASEKOL SK, s. r. o.**

IČO: 45 602 689

DIČ: 2023076594

IČ DPH: SK2023076594

so sídlom: Lamačská cesta 45, 841 03 Bratislava

zapísaná v obchodnom registri vedenom Okresným súdom Bratislava I

oddiel: Sro

vložka číslo: 66339/B

ktorej menom koná: Mgr. Ronald Blaho, konateľ

bankové spojenie: Československá obchodná banka a. s., č. účtu:25784753/7500

adresa elektronickej pošty: [info@asekol.sk](mailto:info@asekol.sk)

IBAN: SK5075000000000025784753

**(ďalej len „OZV“)**

(Spoločnosť a OZV budú ďalej jednotlivo označovaní ako „**Zmluvná strana**“ a spoločne ako „**Zmluvné strany**“).

uzatvárajú podľa § 269 ods. 2 zákona č. 513/1991 Zb., Obchodný zákonník, v znení neskorších predpisov (ďalej len „**Obchodný zákonník**“) a § 59 ods. 4 zákona č.79/2015 Z. z. o odpadoch a o zmene a doplnení niektorých zákonov, v znení neskorších predpisov (ďalej len „**Zákon o odpadoch**“)

dole uvedeného dňa, mesiaca a roka slobodne, vážne, určite a zrozumiteľne, bez skutkového a bez právneho omylu, nie v tiesni a ani nie za nápadne nevýhodných podmienok a na základe úplnej zhody v nižšie uvedených skutočnostiach, túto

**Zmluva o náhradnom odvoze, t. j. o financovaní dočasného triedeného zberu v obci a ďalšieho spracovania odpadu (ďalej len „Zmluva“)**

evidenčné číslo Zmluvy je: [•] (vyplní OZV)

evidenčné číslo Spoločnosti je: [•] (vyplní OZV)

**Preambula**

(A) Spoločnosť zamýšľa pre OZV vykonávať na území obce [•] („**Obec**“) náhradný odvoz, t. j. dočasný triedený zber komunálnych odpadov pre zložky papier, plasty, sklo, kovy a viacvrstvové kombinované materiály na báze lepenky, na ktorého zabezpečenie bola OZV určená príslušným koordinačným centrom podľa § 31 ods. 11 písm. d) Zákona o odpadoch.

(B) OZV bola udelená podľa Zákona o odpadoch Ministerstvom životného prostredia Slovenskej republiky autorizácia na výkon činnosti organizácie zodpovednosti výrobcov pre obaly („**Autorizácia**“).

(C) OZV uzatvorila s Obcou zmluvu, ktorej predmetom je dočasná spolupráca pri zabezpečovaní systému združeného nakladania s odpadmi z obalov a neobalových výrobkov v rozsahu náhradného odvozu v Obci („**Zmluva s obcou**“). V súlade so Zmluvou s obcou OZV zabezpečuje náhradný odvoz v Obci, t. j. dočasne financuje zber vytriedených zložiek komunálnych odpadov pre zložky papier, plasty, sklo, kovy a viacvrstvové kombinované materiály na báze lepenky („**Vytriedené zložky**“) a ich ďalšie spracovanie.

(D) Zmluvné strany majú záujem uzatvoriť túto Zmluvu, ktorej predmetom je zabezpečenie náhradného odvozu, t. j. systému dočasného financovania triedeného zberu v Obci, vrátane jeho dotriedenia, úpravy odpadu, spracovania, zhodnotenia a recyklácie odpadov z obalov a odpadov z neobalových výrobkov, pričom, ak ďalej nie je uvedené inak.

Článok I

Vyhlásenia Zmluvných strán

* 1. Spoločnosť sa zaväzuje riadne a včas vykonávať činnosti náhradného odvozu, t. j. dočasného triedeného zberu odpadov z obalov a odpadov z neobalových výrobkov v Obci vrátane zabezpečenia dotriedenia, úpravy odpadu, spracovania, zhodnotenia a recyklácie odpadov z obalov a odpadov z neobalových výrobkov, a to v súlade s touto Zmluvou.
  2. OZV sa zaväzuje realizovať úhrady nákladov na náhradný odvoz, t. j. dočasný triedený zber a dotriedenie, úpravu odpadu, spracovanie, zhodnotenie a recykláciu v súlade s touto Zmluvou za riadne a včasné vykonávanie zberu vrátane zabezpečenia dotriedenia odpadov, úpravy odpadu, spracovania, zhodnotenia a recyklácie Vytriedených zložiek v Obci („Odplata“).

Článok II

Predmet zmluvy

* 1. Predmetom Zmluvy je záväzok Spoločnosti vykonávať náhradný zber, t. j. dočasný triedený zber odpadov z obalov a neobalových výrobkov v Obci vrátane zabezpečenia dotriedenia odpadov, úpravy odpadu, spracovania, zhodnotenia alebo recyklácie odpadov z obalov a odpadov z neobalových výrobkov a záväzok OZV zaplatiť Spoločnosti za tieto činnosti Odplatu podľa podmienok ustanovených touto Zmluvou.

Článok III

Vývozná činnosť a intervaly vývozov

3.1 Miestom poskytovania služieb zberu Vytriedených zložiek Spoločnosťou je územie Obce.

3.2 Spoločnosť bude uskutočňovať zber Vytriedených zložiek za podmienok a v rozsahu určenom všeobecne záväzným nariadením Obce o nakladaní s komunálnymi odpadmi a v intervaloch vývozu (t. j. vyprázdňovania zberných nádob a vriec) určených v harmonograme vývozu Obce pre Vytriedené zložky komunálnych odpadov, vyhotovenom Obcou podľa všeobecne záväzného nariadenia Obce o nakladaní s komunálnymi odpadmi („**Harmonogram vývozu**“). Spoločnosť je povinná uskutočňovať vývoz Vytriedených zložiek podľa tejto Zmluvy v rozsahu a v lehotách určených v Harmonograme vývozu.

3.3 Akékoľvek zmeny oproti schválenému Harmonogramu vývozu, najmä nevykonanie zberu, omeškanie zberu, stanovenie náhradného termínu, použitie náhradnej prepravnej techniky, či iné skutočnosti majúce vplyv na riadny zber odpadov z obalov a neobalových výrobkov v Obci, podliehajú bezodkladnej oznamovacej povinnosti OZV.

3.4 Mimoriadny vývoz nad rámec Harmonogramu vývozu uskutoční Spoločnosť len na základe písomnej objednávky OZV alebo Obce. OZV týmto splnomocňuje Obec na objednanie mimoriadneho vývozu v rozsahu maximálne dva (2) krát za rok. Obec je povinná Spoločnosti predložiť spolu s písomnou objednávkou mimoriadneho vývozu písomný súhlas OZV s mimoriadnym vývozom. Písomná objednávka musí obsahovať deň vývozu, počet a druh nádob a stanoviská, z ktorých má byť vývoz zabezpečený. Písomná objednávka musí byť Spoločnosti doručená najneskôr 2 dni pred dňom kedy má byť vývoz vykonaný.

3.5 Spoločnosť je povinná zabezpečiť vykonávanie triedeného zberu Vytriedených zložiek najmenej v rozsahu vyplývajúcom z požiadaviek ustanovených pre triedený zber komunálnych odpadov vo vyhláške Ministerstva životného prostredia Slovenskej republiky č. 371/2015 Z. z., ktorou sa vykonávajú niektoré ustanovenia zákona o odpadoch v platnom znení („**Vyhláška 371/2015 Z. z.**“) a v Zákone o odpadoch.

3.6 Spoločnosť je povinná zabezpečiť minimálnu úroveň dotriedenia odpadov z obalov a odpadov z neobalových výrobkov, ktoré sú súčasťou Vytriedených zložiek podľa prílohy č. 12c vyhlášky Ministerstva životného prostredia Slovenskej republiky č. 373/2015 Z. z. o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov v znení neskorších predpisov („**Vyhláška**“), ktorá tvorí prílohu č. 6 tejto Zmluvy.

Článok IV

Špecifikácia nákladov a platobné podmienky



4.1 V súlade so Zmluvou s obcou bude OZV platiť Spoločnosti po dobu platnosti Zmluvy Odplatu vo výške podľa prílohy č. 1. V Odplate sú zahrnuté všetky oprávnené náklady na zabezpečenie triedeného zberu a zhodnotenia Vytriedených zložiek. V Odplate sú zahrnuté aj nasledovné činnosti, ktoré zabezpečuje Spoločnosť či už sama alebo prostredníctvom tretích osôb:

a) zabezpečenie farebne odlíšených kontajnerov, nádob a/alebo vriec na zber Vytriedených zložiek;

b) zabezpečenie dotriedenia odpadu, vrátane zabezpečenia zhodnotenia, zneškodnenia a recyklácie Vytriedených zložiek, prípadne iného spracovania odpadov.

4.2 Spoločnosť vyhlasuje, že náklady podľa odseku 4.1 Zmluvy predstavujú náklady po znížení o výnosy, ktoré Spoločnosti plynú z predaja Vytriedených zložiek, pričom Spoločnosť je povinná na požiadanie OZV uvedenú skutočnosť preukázať do 30 dní od doručenia žiadosti od OZV.

4.3 OZV bude platiť Odplatu vo výške nákladov podľa ods. 4.1 Zmluvy v príslušnom kalendárnom mesiaci na základe faktúr vystavených Spoločnosťou. Spoločnosť vystaví OZV faktúru na úhradu Odplaty podľa odseku 4.1 Zmluvy do [pätnásteho] ([15].) dňa nasledujúceho kalendárneho mesiaca. Súčasťou faktúry bude Prehľad množstva zberu podľa bodu 6.3.1 písm. a) Zmluvy za príslušné fakturačné obdobie.

4.4 Lehota splatnosti faktúr je [tridsať] ([30]) dní odo dňa doručenia faktúry druhej Zmluvnej strane. Zmluvná strana sa zaväzuje faktúru uhradiť na bankový účet druhej Zmluvnej strany uvedený vo faktúre.

4.5 Všetky sumy uvedené v Zmluve sú bez DPH. DPH bude k jednotlivým nákladom pripočítaná vo výške určenej v deň vzniku daňovej povinnosti v súlade s aktuálne platným príslušným všeobecne záväzným právnym predpisom.

4.6 Faktúra môže byť vystavená aj v elektronickej podobe. Zmluvná strana je povinná ju vystaviť s náležitosťami stanovenými všeobecne záväznými právnymi prepismi.

4.7 V prípade, že faktúra bude obsahovať nesprávne alebo neúplné údaje, OZV je oprávnená vrátiť ju Spoločnosti; Spoločnosť je v takom prípade povinná faktúru podľa povahy nedostatku opraviť, doplniť, upraviť alebo vystaviť novú. V prípade, že OZV faktúru vráti, preruší sa lehota splatnosti a nová 30 dňová lehota splatnosti začne plynúť odo dňa doručenia opravenej faktúry OZV.

4.8 Neoddeliteľnou súčasťou faktúry na úhradu Odplaty podľa odseku 4.1 Zmluvy je Prehľad množstva zberu podľa bodu 5.1.1 písm. a) Zmluvy za príslušné fakturačné obdobie, t. j. uvedenie množstva vyzbieraných odpadov jednotlivo po komoditách vyjadrených v tonách za príslušný mesiac. V prípade kombinovaného zberu viacerých komodít do jednej nádoby, je Spoločnosť povinná zaslať údaj o vyzbieraných množstvách samostatne za každú zbieranú komoditu.

Článok V

Spôsob preukazovania materiálového toku



5.1 Práva a povinnosti Zmluvných strán súvisiace s preukazovaním materiálového toku:

5.1.1 Spoločnosť sa zaväzuje:

v lehote maximálne do 15 dní po skončení príslušného kalendárneho mesiaca predložiť OZV prostredníctvom elektronického systému OZV elektronický prehľad množstva vyzbieraných Vytriedených zložiek v Obci obsahujúci elektronicky spracované, kopírovateľné a editovateľné údaje vyžadované daným prehľadom, vrátane údajov podľa Prílohy č. 2 Zmluvy („**Prehľad množstva zberu**“);

v lehote maximálne do 30 dní po skončení príslušného kalendárneho mesiaca predložiť OZV prostredníctvom elektronického systému OZV elektronický prehľad spôsobu a rozsahu zhodnotenia alebo recyklácie Vytriedených zložiek obsahujúci elektronicky spracované, kopírovateľné a editovateľné údaje vyžadované daným prehľadom, vrátane údajov podľa Prílohy č. 3 Zmluvy („**Prehľad rozsahu zhodnotenia alebo recyklácie**“);

riadne a v súlade so skutočným stavom evidovať a archivovať doklady o materiálovom toku odpadov z obalov a odpadov z neobalových výrobkov; zoznam dokladov o materiálovom toku odpadov z obalov a odpadov z neobalových výrobkov tvorí Prílohu č. 4 tejto Zmluvy;

bezodkladne odstrániť akúkoľvek zistenú neúplnosť, duplicitu alebo nesprávnosť v obsahu dokladov o materiálovom toku odpadov z obalov a odpadov z neobalových výrobkov podľa Prílohy č. 4 Zmluvy a informovať o tom OZV;

zmluvne zaviazať svojich zmluvných partnerov v súvislosti s dokladovaním materiálového toku odpadov z obalov a odpadov z neobalových výrobkov, pričom zmluvní partneri Spoločnosti sú povinní vystaviť, resp. predložiť OZV požadované doklady materiálového toku odpadov z obalov a odpadov z neobalových výrobkov, ak Spoločnosť takéto doklady nevystavuje sama;

na požiadanie bezodkladne predložiť OZV evidované doklady o materiálovom toku odpadov z obalov a odpadov z neobalových výrobkov;

v prípade kontroly zo strany príslušného orgánu štátnej alebo verejnej správy Slovenskej republiky predložiť oprávnenému zástupcovi konajúceho orgánu štátnej alebo verejnej správy evidované doklady o materiálovom toku odpadov z obalov a odpadov z neobalových výrobkov;

nesprístupniť doklady o materiálovom toku odpadov z obalov a odpadov z neobalových výrobkov žiadnym tretím osobám.

Článok VI

Sankcie

6.1 V prípade omeškania Spoločnosti s poskytnutím niektorého z prehľadov podľa bodu 5.1.1 Zmluvy je splatnosť každej faktúry vystavenej Spoločnosťou podľa Zmluvy, ktorá ku dňu omeškania s poskytnutím ktoréhokoľvek prehľadu ešte nebola pri dodržaní splatnosti zo strany OZV uhradená, sa preruší a nová 30 dňová lehota splatnosti takejto faktúry začne plynúť odo dňa doručenia toho prehľadu alebo prehľadov, s ktorého doručením je Spoločnosť v omeškaní tak, aby Spoločnosť nebola v omeškaní s doručením žiadneho prehľadu podľa Zmluvy.

6.2 V prípade, že Spoločnosť poskytne OZV nesprávne, neúplné alebo nepresné informácie o druhu a/alebo o množstve obalov a/alebo neobalových výrobkov vyzbieraných v Obci a/alebo o množstve obalov a/alebo neobalových výrobkov dotriedených Spoločnosťou, resp. o množstve zhodnotených alebo zrecyklovaných Vytriedených zložiek, OZV je oprávnená vyzvať Spoločnosť na vykonanie nápravy v lehote 10 dní odo dňa doručenia výzvy od OZV. V prípade, ak Spoločnosť nápravu nevykoná riadne a včas, OZV je oprávnená účtovať Spoločnosti zmluvnú pokutu vo výške 2.000 EUR za každý prehľad podľa bodu 5.1.1 Zmluvy, ktorý bude obsahovať chybné údaje.

6.3 V prípade, že OZV nezaplatí Odmenu podľa čl. IV tejto Zmluvy riadne a včas, za predpokladu riadneho výkonu činností Spoločnosti podľa tejto Zmluvy, je Spoločnosť oprávnená účtovať zmluvnú pokutu vo výške 400 EUR pre každý jednotlivý prípad porušenia povinnosti.

6.4 V prípade uloženia akejkoľvek sankcie OZV alebo ktorémukoľvek výrobcovi, za ktorého plní OZV vyhradené povinnosti v rámci jej systému združeného nakladania s vyhradeným prúdom odpadu zo strany Ministerstva alebo iného štátneho orgánu v súvislosti s nesplnením cieľov ustanovených v [prílohe č. 3](https://www.slov-lex.sk/pravne-predpisy/SK/ZZ/2015/79/20190101.html#prilohy.priloha-priloha_c_3_k_zakonu_c_79_2015_z_z.oznacenie) Zákona o odpadoch, záväzných cieľov a limitov zhodnocovania a recyklácie pre vyhradený prúd odpadu, ustanovených v [prílohe č. 3](https://www.slov-lex.sk/pravne-predpisy/SK/ZZ/2015/79/20190101.html#prilohy.priloha-priloha_c_3_k_zakonu_c_79_2015_z_z.oznacenie) Zákona o odpadoch a/alebo cieľov zberu ustanovených v prílohe 3a Zákona o odpadoch, z dôvodu nesplnenia povinností Spoločnosti vyplývajúcich z tejto Zmluvy, Zákona o odpadoch, či vykonávacieho právneho predpisu a/alebo z dôvodu predloženia chybného prehľadu podľa niektorého z bodov 5.1.1. Zmluvy, je Spoločnosť povinná nahradiť OZV a/alebo výrobcovi, za ktorého plní OZV vyhradené povinnosti vzniknutú škodu v celom rozsahu. Spoločnosť sa zaväzuje nahradiť OZV a/alebo výrobcovi, za ktorého plní OZV vyhradené povinnosti vzniknutú škodu v celom rozsahu aj z dôvodu nesplnenia povinností osobou, s ktorou Spoločnosť uzatvorila zmluvu za účelom dotriedenia, úpravy odpadu, spracovania, zhodnotenia a recyklácie Vytriedených zložiek odpadov, ktorých zber vykonala Spoločnosť na základe tejto Zmluvy.

6.7 Ktorákoľvek zmluvná pokuta podľa tohto článku je splatná do 15 dní od doručenia výzvy na úhradu oprávnenou Zmluvnou stranou povinnej Zmluvnej strane.

6.8 Vznikom nároku na zmluvnú pokutu ani jej zaplatením nie sú dotknuté nároky na náhradu škody, prípadne na vrátenie bezdôvodného obohatenia, či na iný právny nárok Zmluvných strán podľa Zmluvy. Rovnako tak vznikom nároku na zmluvnú pokutu ani jej zaplatením nie je dotknuté oprávnenie príslušnej Zmluvnej strany Zmluvu jednostranne ukončiť, ak danej Zmluvnej strane toto oprávnenie prináleží zo Zmluvy.

Článok VII

Oznámenia a doručovanie

7.1 Ak neexistuje dôkaz o skoršom doručení, komunikácia alebo oznámenie je považované za doručené: (i) pokiaľ je doručované osobne, v pracovný deň nasledujúci po zanechaní na adrese druhej Zmluvnej strany; (ii) pokiaľ je zasielané kuriérom alebo doporučenou poštou, v pracovný deň nasledujúci po dni doručenia na adresu druhej Zmluvnej strany a (iii) pokiaľ je doručované elektronickou poštou, v pracovný deň nasledujúci po dni doručenia emailovú adresu druhej Zmluvnej strany. Za deň doručenia sa považuje aj deň, v ktorý Zmluvná strana, ktorá je adresátom, odoprie doručovanú komunikáciu alebo oznámenie prevziať, alebo v ktorý márne uplynie úložná doba pre vyzdvihnutie si zásielky na pošte, alebo v ktorý je na zásielke, doručovanej poštou Zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“, alebo iná poznámka podobného významu, ak sa súčasne takáto poznámka zakladá na pravde.

7.2 Zmluvné strany sa dohodli, že oznámenia týkajúce sa vzniku, zmeny, zániku alebo neplatnosti zmluvného vzťahu podľa Zmluvy alebo vzniku, zmeny a zániku práv a povinností Zmluvných strán vyplývajúcich zo Zmluvy sa môžu doručovať iba osobne, doporučenou poštou alebo kuriérom.

7.3 Komunikácia a oznámenia budú zasielané na adresy Zmluvných strán uvedené v záhlaví Zmluvy alebo na takú inú adresu, k rukám osoby alebo na faxové číslo alebo emailovú adresu, ktoré príslušná Zmluvná strana písomne oznámi druhej Zmluvnej strane najmenej sedem (7) dní pred odoslaním takejto komunikácie alebo oznámenia. Každá Zmluvná strana je povinná oznámiť druhej Zmluvnej strane bez zbytočného odkladu zmenu svojich kontaktných údajov.

**Článok VIII.**

**Doba trvania zmluvy a skončenie zmluvy**

8.1 Táto Zmluva sa uzatvára na dobu určitú a to na dobu, dobu, počas ktorej je OZV zodpovednou osobou na zabezpečenie náhradného odvozu podľa § 31 ods. 11 písm. d) Zákona o odpadoch v Obci, nie však na dobu dlhšiu, ako je doba, počas ktorej je OZV držiteľom Autorizácie na výkon činnosti organizácie zodpovednosti výrobcov pre obaly a neobalové výrobky.

8.2 Táto Zmluva nadobúda platnosť a účinnosť dňom jej podpisu oboma Zmluvnými stranami.

8.3 Zmluva zaniká (zrušuje sa):  
a) dohodou zmluvných strán uzavretou v písomnej forme;  
b) písomnou výpoveďou Zmluvy;  
c) písomným odstúpením od Zmluvy;  
d) zánikom niektorej zo Zmluvných strán bez právneho nástupcu;

e) uplynutím doby, na ktorú je Zmluva uzatvorená;

f) dňom zrušenia Autorizácie OZV;

g) dňom ukončenia Zmluvy s obcou alebo Zmluvy o nakladaní s komunálnym odpadom.

8.4 Ktorákoľvek zo Zmluvných strán je po uplynutí troch kalendárnych mesiacov od uzatvorenia tejto Zmluvy oprávnená túto Zmluvu písomne vypovedať i bez uvedenia dôvodu, a to s výpovednou dobou v trvaní jedného mesiaca, ktorá začne plynúť prvým dňom mesiaca nasledujúceho po mesiaci, v ktorom bola doručená výpoveď.

8.5 OZV môže písomne odstúpiť od Zmluvy z nasledovných dôvodov:

a) ak Spoločnosť poruší ktorýkoľvek zo záväzkov uvedený v bode 5.1.1 tejto Zmluvy,

b) pokiaľ bude vydané rozhodnutie o vyhlásení konkurzu na majetok Spoločnosti alebo rozhodnutie o začatí reštrukturalizačného konania na majetok Spoločnosti, alebo bol návrh na vyhlásenie konkurzu na majetok Spoločnosti zamietnutý pre nedostatok majetku, alebo ak bol konkurz na majetok Spoločnosti zrušený z dôvodu, že majetok Spoločnosti nestačí na úhradu výdavkov a odmenu správcu konkurznej podstaty, alebo bolo konkurzné konanie na majetok Spoločnosti zastavené pre nedostatok majetku, alebo ak bol konkurz na majetok Spoločnosti zrušený pre nedostatok majetku, alebo

c) pokiaľ Spoločnosť neposkytuje OZV napriek písomnému upozorneniu súčinnosť, ktorú OZV potrebuje na plnenie svojich povinností podľa Zmluvy alebo podľa Zákona a súvisiacich vykonávacích predpisov,

d) ak Spoločnosť nebude riadne a včas vykonávať činnosti triedeného zberu odpadov z obalov a odpadov z neobalových výrobkov v Obci a ďalšie činnosti podľa tejto Zmluvy, a to v súlade s touto Zmluvou, ako aj Zmluvou o nakladaní s komunálnym odpadom a Zmluvou s obcou.

8.6 Spoločnosť môže písomne odstúpiť od Zmluvy z nasledovných dôvodov:

pokiaľ bude vydané rozhodnutie o vyhlásení konkurzu na majetok OZV alebo rozhodnutie o začatí reštrukturalizačného konania na majetok OZV, alebo bol návrh na vyhlásenie konkurzu na majetok OZV zamietnutý pre nedostatok majetku, alebo ak bol konkurz na majetok OZV zrušený z dôvodu, že majetok OZV nestačí na úhradu výdavkov a odmenu správcu konkurznej podstaty, alebo bolo konkurzné konanie na majetok OZV zastavené pre nedostatok majetku, alebo ak bol konkurz na majetok OZV zrušený pre nedostatok majetku, alebo

OZV nesplní svoj záväzok uhradiť Odplatu alebo jej časť spôsobom uvedeným v článku IV Zmluvy, a to ani do tridsať (30) dní potom, ako ju Spoločnosť písomne upozornila na omeškanie.

8.7 Právo oboch Zmluvných strán písomne odstúpiť z dôvodov stanovených Obchodným zákonníkom nie je týmto dotknuté.

8.8 Odstúpenie od Zmluvy sa stáva účinným, okamihom doručenia písomného oznámenia o odstúpení od Zmluvy druhej Zmluvnej strane. Odstúpením od Zmluvy nie je dotknuté právo odstupujúcej strany na zmluvnú pokutu, na náhradu škody, na úroky z omeškania, na úroky ani na iné práva, ktoré vznikli danej Zmluvnej strane na základe Zmluvy pred dňom odstúpenia od Zmluvy.

8.9 V prípade ukončenia tejto Zmluvy alebo zrušenia alebo zániku OZV podľa toho, ktoré z uvedených nastane skôr sú Zmluvné strany povinné vyrovnať si navzájom svoje záväzky podľa tejto Zmluvy. Spoločnosť je najmä povinná predložiť OZV príslušné prehľady podľa bodu 5.1.1 Zmluvy, ktoré dosiaľ neodovzdala, spôsobom a v lehotách podľa tejto Zmluvy.

**Článok X.**

**Osobitné a záverečné ustanovenia**

9.1 Táto Zmluva nadobúda platnosť dňom jej podpísania poslednou Zmluvnou stranou a účinnosť od [•].

9.2 Táto Zmluva je vyhotovená v dvoch (2) vyhotoveniach, z ktorých po podpise Zmluvy každá zo Zmluvných strán obdrží po jednom (1) vyhotovení.

9.3 Túto Zmluvu, pokiaľ nie je v Zmluve uvedené inak, je možné meniť, dopĺňať a/alebo zrušiť a/alebo vypovedať a/alebo odstúpiť od nej iba písomnou formou.

9.4 Táto Zmluva sa riadi právnym poriadkom Slovenskej republiky, najmä  Zákonom o odpadoch, vykonávacími predpismi a Obchodným zákonníkom. Zmluvné strany sa dohodli, že všetky spory, ktoré medzi nimi vzniknú z právnych vzťahov vzniknutých na základe Zmluvy alebo súvisiacich so Zmluvou, vrátane sporov o platnosť, výklad a zánik Zmluvy, predložia na rozhodnutie príslušnému všeobecnému slovenskému súdu.

9.5 Ak sa stane niektoré z ustanovení tejto Zmluvy neplatným, neúčinným, nevykonateľným a/alebo nevymáhateľným, nemá toto vplyv na platnosť, účinnosť, vykonateľnosť a/alebo vymáhateľnosť ostatných ustanovení Zmluvy, pokiaľ z povahy Zmluvy, z jej obsahu alebo okolností, za ktorých bola Zmluva uzatvorená, nevyplýva, že toto ustanovenie nie je možné od ostatného obsahu Zmluvy oddeliť. Pre prípad, že ktorékoľvek ustanovenie tejto Zmluvy sa stane neplatným, neúčinným, nevykonateľným alebo nevymáhateľným a ide o ustanovenie oddeliteľné od ostatného obsahu Zmluvy, Zmluvné strany sa zaväzujú bez zbytočných odkladov nahradiť také ustanovenie ustanovením novým, s rovnakým alebo obdobným účelom. V prípade, že dôjde k zmene právnej úpravy (najmä Zákona či vykonávacích predpisov) a táto zmena si vyžiada zmenu tejto Zmluvy, Zmluvné strany sa zaväzujú túto Zmluvu uviesť do súladu so zmenenými právnymi predpismi a to najneskôr do jedného mesiaca od nadobudnutia účinnosti takej zmeny.

9.6 Táto Zmluva zaväzuje v plnom rozsahu aj právnych nástupcov Zmluvných strán.

9.7 Práva a/alebo povinnosti vyplývajúce a/alebo súvisiace s touto Zmluvou ako i nepeňažné pohľadávky vyplývajúce z tejto Zmluvy možno prevádzať a/alebo postupovať na tretie osoby len s predchádzajúcim písomným súhlasom druhej Zmluvnej strany. Rovnako tak preberať záväzky jednej Zmluvnej strany vyplývajúce z tejto Zmluvy a/alebo súvisiace s touto Zmluvou možno iba na základe predchádzajúceho písomného súhlasu druhej Zmluvnej strany. Peňažné pohľadávky, ktoré má OZV voči Spoločnosti na základe tejto Zmluvy je OZV oprávnená postúpiť na akúkoľvek tretiu osobu aj bez písomného súhlasu Spoločnosti. Peňažné pohľadávky, ktoré má Spoločnosť voči OZV na základe tejto Zmluvy, je Spoločnosť oprávnená postúpiť na akúkoľvek tretiu osobu len na základe predchádzajúceho písomného súhlasu OZV.

9.8 Zmluvné strany voči sebe navzájom záväzne a neodvolateľne vyhlasujú, že im nie je známa žiadna okolnosť, ktorá by spôsobovala neplatnosť a/alebo neúčinnosť a/alebo nevykonateľnosť a/alebo inú právnu vadnosť niektorého z ustanovení tejto Zmluvy alebo jej časti, a že osoby konajúce ako štatutárny zástupcovia oboch Zmluvných strán sú plne spôsobilé na právne úkony, a u nich neexistuje žiadna právna prekážka, pre ktorú alebo v spojitosti s ktorou, by štatutárny zástupcovia oboch Zmluvných strán neboli oprávnení podpísať a uzatvoriť túto Zmluvu.

9.9 V prípade, ak sa po nadobudnutí účinnosti znenia tejto Zmluvy ukáže potreba úpravy akejkoľvek existujúcej prílohy alebo vytvorenia novej prílohy tejto Zmluvy, je Zmluvná strana, ktorá získa takúto vedomosť povinná bezodkladne druhú Zmluvnú stranu na túto skutočnosť upozorniť. OZV je povinná bezodkladne upraviť znenie prílohy resp. vytvoriť znenie novej prílohy k Zmluve a Spoločnosť je povinná poskytnúť nevyhnutnú súčinnosť, v prípadne potreby. Nové znenie prílohy vždy nahrádza predchádzajúce znenie prílohy.

9.10 Zmluvné strany vyhlasujú, že si túto Zmluvu pred podpisom Zmluvy pozorne a detailne prečítali, porozumeli Zmluve aj všetkým jej jednotlivým ustanoveniam a používaným pojmom a súhlasia s celým jej obsahom, ktorý vyjadruje ich skutočnú, pravú, zrozumiteľnú, určitú a slobodnú vôľu, čo potvrdzujú svojimi podpismi. Zmluvné strany potvrdzujú svojimi podpismi, že si dôkladne prečítali a rozumejú ustanoveniam Zmluvy a jej prílohám, a že súhlasia so všetkými ustanoveniami a ich právnymi následkami.

9.11 Neoddeliteľnou súčasťou tejto Zmluvy sú nasledovné prílohy:

Príloha č. 1Cenník

Príloha č. 2Prehľad množstva vyzbieraných Vytriedených zložiek v Obci

Príloha č. 3Prehľad spôsobu a rozsahu zhodnotenia alebo recyklácie Vytriedených zložiek v Obci

Príloha č. 4 Doklady týkajúce sa preukazovania materiálového toku odpadov z obalov a odpadov z obalov a neobalových výrobkov

Príloha č. 5 Harmonogram zvozu triedeného zberu

**Spoločnosť OZV**

V \_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_ V \_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_\_ Podpis: \_\_\_\_\_\_\_\_\_\_\_\_\_\_\_\_\_\_\_

Meno: Meno: Mgr. [Ronald Blaho](http://www.orsr.sk/hladaj_osoba.asp?PR=Blaho&MENO=Ronald&SID=0&T=f0&R=0)

Funkcia: Funkcia: konateľ

**PRÍLOHA 1**

**CENNÍK**

|  |  |  |  |  |
| --- | --- | --- | --- | --- |
| **Zložka** | **Typ zbernej nádoby** | **Objem ZN (lit)** | **Počet ZN (ks/odvoz)** | **Celková cena (EUR bez DPH/odvoz)** |
| **Papier** |  |  |  |  |
| **Sklo** |  |  |  |  |
| **Plasty, kovy, vkm** |  |  |  |  |
| **Celková cena za všetky zložky (EUR bez DPH/odvoz)** |  |  |  |  |

**PRÍLOHA 2**

**PREHĽAD množstva vyzbieraných Vytriedených zložiek v Obci**

**Potvrdenie o množstvách vyzbieraných oddelene zbieraných zložiek komunálnych odpadov (odpadov z obalov a odpadov z neobalových výrobkov) a množstvách zneškodnených a vytriedených odpadov**

**Zberová spoločnosť** (obchodné meno a IČO):

Miesto pôvodu odpadu (názov obce/mesta):

Obdobie uskutočneného zberu (kvartál/rok):

**Údaje o vyzbieranom odpade**

Komodita: **papier**

Katalógové číslo odpadu: **20 01 01**

Množstvo vyzbieranej komodity:

Z toho množstvo zneškodnených odpadov

Z toho množstvo vytriedeného odpadu:

**Údaje o vyzbieranom odpade a spôsobe zhodnocovania**

Komodita: **sklo**

Katalógové číslo odpadu: **20 01 02**

Množstvo vyzbieranej komodity:

Z toho množstvo zneškodnených odpadov

Z toho množstvo vytriedeného odpadu:

**Údaje o vyzbieranom odpade a spôsobe zhodnocovania**

Komodita: **plast**

Katalógové číslo odpadu: **20 01 39**

Množstvo vyzbieranej komodity:

Z toho množstvo zneškodnených odpadov

Z toho množstvo vytriedeného odpadu:

**Údaje o vyzbieranom odpade a spôsobe zhodnocovania**

Komodita: **obaly z kovu**

Katalógové číslo odpadu: **20 01 04**

Množstvo vyzbieranej komodity:

Z toho množstvo zneškodnených odpadov

Z toho množstvo vytriedeného odpadu:

**Údaje o vyzbieranom odpade a spôsobe zhodnocovania**

Komodita: **VKM**

Katalógové číslo odpadu: **20 01 03**

Množstvo vyzbieranej komodity:

Z toho množstvo zneškodnených odpadov

Z toho množstvo vytriedeného odpadu:

**Údaje o vyzbieranom odpade a spôsobe zhodnocovania**

Komodita: **drevo**

Katalógové číslo odpadu: **20 01 38**

Množstvo vyzbieranej komodity:

Z toho množstvo zneškodnených odpadov:

Z toho množstvo vytriedeného odpadu:

**Štatutárny orgán alebo iná oprávnená osoba zberovej spoločnosti**

**V ............................................... dňa .......................................**

Meno a funkcia:.........................................................................Podpis a pečiatka:............................

**Štatutárny zástupca alebo iná oprávnená osoba zberovej spoločnosti týmto potvrdzuje, že nemá vedomosť o nepravdivosti potvrdzovaných údajov.**

**PRÍLOHA 3**

**PREHĽAD spôsobu a rozsahu zhodnotenia alebo RECYKLÁCIE Vytriedených zložiek**

podľa zmluvy č. **……………..** pre účel preukázania materiálového toku odpadov z obalov a odpadov z neobalových výrobkov

**Zabezpečené pre OZV:**

Obchodné meno:

Sídlo:

IČO:

1. **Komodita**

**II. Množstvo:**

(vytriedených a následne zhodnotených/zrecyklovaných odpadov)

**Katalógové číslo:**

(vytriedeného odpadu)

**III. Miesto pôvodu odpadu:**

(Adresa pôvodcu odpadu resp. prevádzky/ prevádzok pôvodcu odpadu):

**Obdobie zhodnotenia odpadu: od: do:**

(V akom období bol odpad zhodnotený)

**IV. Subjekt, ktorý zabezpečil zber a vytriedenie odpadov**

(v prípade, že takáto skutočnosť nastala)

Obchodné meno:

Sídlo:

IČO:

Súhlas na nakladanie s odpadmi:

Vydal: Dňa:

Číslo rozhodnutia:

Štatutárny orgán alebo iná oprávnená osoba zberateľa

Meno: Podpis a pečiatka:

**V. Subjekt, ktorý zabezpečil zhodnotenie (recykláciu) vytriedených odpadov**

Obchodné meno:

Sídlo:

IČO:

Súhlas

Vydal: Dňa:

Číslo rozhodnutia:

Spôsob zhodnotenia (recyklácie):.

Kód recyklácie: Spôsob zhodnotenia:

Meno a priezvisko osoby zodpovednej za cezhraničný pohyb odpadov:

Štatutárny orgán alebo iná oprávnená osoba potvrdzovateľa na základe potvrdenia zhodnotiteľa

Meno: Podpis a pečiatka:

**PRÍLOHA 4**

**DOKLADY TÝKAJÚCE SA PREUKAZOVANIA MATERIÁLOVÉHO TOKU ODPADOV Z OBALOV A ODPADOV Z NEOBALOVÝCH VÝROBKOV**

Doklady o materiálovom toku odpadov z obalov a odpadov z neobalových výrobkov musia obsahovať nasledovné údaje podľa § 21 vyhlášky č. 373/2015 o rozšírenej zodpovednosti výrobcov vyhradených výrobkov a o nakladaní s vyhradenými prúdmi odpadov:

1. obchodné meno, adresu sídla alebo miesta podnikania výrobcu obalov a výrobcu neobalových výrobkov alebo obchodné meno alebo názov a adresu sídla organizácie zodpovednosti výrobcov pre obaly, ak plnenie miery zhodnotenia a recyklácie pre týchto výrobcov zabezpečuje organizácia zodpovednosti výrobcov,
2. názov, množstvo a katalógové číslo odpadov,
3. miesto pôvodu odpadov,
4. názov a sídlo prvého zariadenia na zhodnocovanie alebo recykláciu odpadov činnosťami R1 až R11 alebo prvého iného zariadenia na území iného štátu, v ktorom je zabezpečené, že výsledok zhodnotenia odpadov bude rovnocenný s výsledkami zhodnotenia odpadov niektorou z činností R1 až R11, do ktorého bol odpad dodaný,
5. názov, číslo, charakteristiku a čas platnosti oprávnenia, na základe ktorého sa zhodnocovanie alebo recyklácia uskutočňuje; názov a adresu orgánu, ktorý oprávnenie vydal,
6. ak sa zhodnocovanie alebo recyklácia odpadov uskutočňuje v zariadeniach na zhodnocovanie odpadov mimo územia Slovenskej republiky, názov osoby zodpovednej za cezhraničný pohyb odpadov a množstvá ním dodaných odpadov z územia Slovenskej republiky do prvého zariadenia na zhodnocovanie alebo recykláciu odpadov,
7. časové obdobie, na ktoré sa doklad o materiálovom toku vzťahuje, po dodanie do prvého zariadenia na zhodnocovanie odpadov,
8. podpis zodpovedného zamestnanca osoby, ktorá prevádzkuje zariadenie na zhodnocovanie odpadov.

*Dokladom preukazujúcim splnenie preukazovania materiálového toku odpadov z obalov a odpadov z neobalových výrobkov je napr. vážny lístok, príjemka, osobitné potvrdenie vystavené zhodnocovateľom (recyklátorom) alebo iný obdobný doklad. Predmetný doklad musí byť podpísaný zodpovedným zamestnancom osoby, ktorá prevádzkuje zariadenie na zhodnocovanie odpadov.*